b'\n_START_ARTICLE_\nIvo \xc5\xa0estan\n_START_SECTION_\n\xc5\xbdivljenjepis\n_START_PARAGRAPH_\nRodil se je na doma\xc4\x8diji v Sredi\xc5\xa1\xc4\x8du ob Dravi, srednjo \xc5\xa1olo je obiskoval v Vara\xc5\xbedinu, pravo je \xc5\xa1tudiral v Zagrebu, bil je veteran prve svetovne vojne in tudi borec za severno mejo. Leta 1929 je odprl svojo odvetni\xc5\xa1ko pisarno v Mariboru. Na njegovo iniciativo je nem\xc5\xa1ka tovarna Raab-Katzenstein priredila letalski dan v Mariboru za promocijo prodaje. Bil je aktivni iniciator Mariborskega letali\xc5\xa1\xc4\x8da. Zavzemal se je za letalsko \xc5\xa1olo, \xc5\xa1olo za aviomehanike in gradnjo letal. Bil je prvi tajnik aerokluba Na\xc5\xa1a krila in njegov ustanovni \xc4\x8dlan. Umrl je v letalski nesre\xc4\x8di letala D-974 Raab-Katzenstein KL.1 Schwalbe, ki je strmoglavilo na Glavnem trgu v Mariboru leta 1929.'